

**NATJEČAJ ZA IZBOR VIDEO URATKA NA TEMU**

**" MULTIKULTURALNOST I ETNIČKA RAZNOLIKOST U VOJVODINI "**

Asocijacija Kulturanova, Petrovaradin u suradnji s Pokrajinskim tajništvom za obrazovanje, propise, upravu i nacionalne manjine-nacionalne zajednice raspisuje Natječaj za podnošenje autorskih video materijala na temu afirmacije multikulturalizma i tolerancije u Vojvodini, odnosno promoviranja multikulturalizma i unapređenja međunacionalne tolerancije i očuvanja kulturnog identiteta etničkih zajednica u AP Vojvodini.

Pravo sudjelovanja imaju učenici srednjih škola iz AP Vojvodine.

Na Natječaj se podnosi video uradak kratke video forme (animacija, film, video isječak, prezentacija i drugi oblici video forme) trajanja od 1 do 10 minuta koja se bavi nekom od navedenih tema:

* Multikulturalizam i etnička raznolikost u AP Vojvodini;
* Očuvanje i unapređenje međuetničke tolerancije;
* Očuvanje kulturnog identiteta jedne ili više etničkih zajednica iz AP Vojvodine.

U okviru navedenih tema, autorski video materijal treba izraziti autentično osobno viđenje fenomena multikulturalizma, etničke raznolikosti i međuetničke tolerancije ili kulturnih specifičnosti etničkih zajednica iz AP Vojvodine.

Radovi mogu biti izrađeni od strane jednog ("jedan autor") do tri učenika ("skupina autora") na jeziku kojim se autori služe

Uz rad je potrebno dostaviti obrazac prijave, Izjavu autora (ili roditelja/skrbnika u slučaju maloljetnih osoba) o autorskim pravima na djelo i potvrdu škole o statusu redovnog učenika (prateća dokumetacija se dostavlja skenirana i u izvorniku putem pošte na adresu Asocijacije Kulturanova, Preradovićeva 123/231, Petrovaradin).

Prateća dokumentacija za sudjelovanje na natječaju se može preuzeti na facebook stranici Asocijacije Kulturanova na adresi [https://www.facebook.com/kulturanova](quot;https://www.facebook.com/kulturanova&quot) ili na mrežnoj stranici tajništva na adresi [http://www.puma.vojvodina.gov.rs](quot;http://www.puma.vojvodina.gov.rs&quot)

Rok za podnošenje radova je 28.12.2020. godine.

Radovi i prateća dokumentacija se podnose u elektroničkom obliku putem aplikacije na mrežnoj stranici Tajništva na adresi [http://185.166.125.137/konkursi](quot;http://185.166.125.137/konkursi&quot)

Selekcija pristiglih radova će biti postavljena na internetskoj prezentaciji Asocijacije Kulturanova i Tajništva uz navođenje autora materijala.

Autorski video materijal podnositelja vrednuje i ocjenjuje natječajno povjerenstvo formirano od predstavnika Asocijacije Kulturanova i Tajništva, a koje sastavlja rang-listu pristiglih prijava i odlučuje o dodjeli nagrada.

Autori najbolje rangiranih radova nagrađuju se multimedijalnim uređajem. Nagradni fond je 9 uređaja. U slučaju skupine autora, nagrađuje se svaki autor rada.

Asocijacija Kulturanova dodjeljuje nagradu autoru ili skupini autora na temelju ugovora, koji se sklapa s autorima materijala ili njihovim roditeljima/skrbnicima (u slučaju da je autor maloljetna osoba) odnosno sa skupinom autora ili njihovim roditeljima/skrbnicima (u slučaju da su autori maloljetne osobe).

Ugovorom o nagrađivanju pobjednika preciziraju se sva prava, obveze i odgovornosti autora materijala i Asocijacije. Ugovorom autor ili skupina autora, prenosi na Asocijaciju Kulturanova i Tajništvo prava na daljnje neograničeno korištenje materijala. Ukoliko autor ili član skupine autora nagrađenog video materijala ne potpiše ugovor u propisanom roku, smatrat će se da je odustao od nagrade i pripadajuća nagrada se dodjeljuje sljedećem rangiranom autoru, odnosno skupini autora.

Milan Vračar, predsjednik Asocijacije Kuluranova